*Projekts*

2019. gada Noteikumi Nr.

Rīgā (prot. Nr.            . §)

**Grozījumi Ministru kabineta 2005.gada 22.marta noteikumos Nr.195 "**[**Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība**](https://likumi.lv/ta/id/104377-sauszemes-transportlidzeklu-ipasnieku-civiltiesiskas-atbildibas-obligatas-apdrosinasanas-garantijas-fonda-izveidosanas-uzkrasan...)**"**

*Izdoti saskaņā ar*

[*Sauszemes transportlīdzekļu
īpašnieku civiltiesiskās atbildības obligātās
apdrošināšanas likuma*](https://likumi.lv/ta/id/87547-sauszemes-transportlidzeklu-ipasnieku-civiltiesiskas-atbildibas-obligatas-apdrosinasanas-likums)[*51.panta*](https://likumi.lv/ta/id/87547-sauszemes-transportlidzeklu-ipasnieku-civiltiesiskas-atbildibas-obligatas-apdrosinasanas-likums#p51)*devīto daļu*

1. Izdarīt Ministru kabineta 2005.gada 22.marta noteikumos Nr.195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība” (Latvijas Vēstnesis, 2005, 49.nr.; 2006, 96.nr.; 2007, 65.nr.; 2008, 50.nr.; 2013, 205.nr.) šādus grozījumus:

1.1. Aizstāt noteikumu tekstā vārdus “regulārie ikmēneša atskaitījumi” (attiecīgā locījumā) ar vārdiem “ikmēneša atskaitījumi” (attiecīgā locījumā).

1.2. Izteikt 12.punktu šādā redakcijā:

 “12. Saņemot Transportlīdzekļu apdrošinātāju biroja paziņojumu par fonda līdzekļu kopējo apmēru:

12.1. ja fonda līdzekļu kopējais apmērs ir lielāks nekā 20 000 000 *euro* - apdrošinātājs neveic ikmēneša atskaitījumus;

12.2. ja fonda līdzekļu kopējais apmērs ir no 15 000 000 *euro* līdz 20 000 000 *euro* - apdrošinātājs veic ikmēneša atskaitījumus saskaņā ar šo noteikumu 11.punktu;

12.3. ja fonda līdzekļu kopējais apmērs ir no 10 000 000 *euro* līdz 15 000 000 *euro* - apdrošinātājs veic ikmēneša atskaitījumus saskaņā ar šo noteikumu 11.punktu divkāršā apmērā;

12.4. ja fonda līdzekļu kopējais apmērs ir no 5 000 000 *euro* līdz 10 000 000 *euro* - apdrošinātājs veic ikmēneša atskaitījumus saskaņā ar šo noteikumu 11.punktu trīskāršā apmērā.”

1.3. Aizstāt 12.1punktā skaitļus un vārdus “12.2. vai 12.3.apakšpunktā” ar skaitļiem un vārdiem “12.2., 12.3. vai 12.4.apakšpunktā”;

1.4. Izteikt 13.punktu šādā redakcijā:

“13. Lai nodrošinātu fonda maksātspējas nepārtrauktību, fonda līdzekļu minimālais apmērs ir 5 000 000 *euro*. Ja fonda līdzekļu apmērs kļūst mazāks nekā 5 000 000 *euro* un neatjaunojas līdz šai summai viena mēneša laikā, un lai atjaunotu fonda līdzekļu apjomu līdz 7 000 000 *euro*, apdrošinātāji veic vienreizējās papildu iemaksas vai Transportlīdzekļu apdrošinātāju birojs noslēdz aizdevuma līgumu par trūkstošās summas aizņemšanos no Latvijā reģistrētas kredītiestādes vai dalībvalstī reģistrētas kredītiestādes filiāles Latvijā. Vienreizējās papildu iemaksas apmēru aprēķina atbilstoši brīdim, kad noticis fonda līdzekļu samazinājums. Vienreizējās papildu iemaksas apmēru aprēķina proporcionāli katra apdrošinātāja noslēgto spēkā esošo līgumu skaitam, ņemot vērā šo apdrošināšanas līgumu termiņus fonda līdzekļu samazinājuma brīdī.”

1.5. Papildināt pielikumu ar teikumu šādā redakcijā:

 “Transportlīdzekļu apdrošinātāju birojs, aprēķinot ikmēneša atskaitījumu apmēru, reizi gadā piemēro Centrālās statistikas pārvaldes oficiāli noteikto iepriekšējā gada patēriņa cenu indeksu.”

2. Noteikumi stājas spēkā 2020.gada 1.aprīlī.

Ministru prezidents A.K.Kariņš

Finanšu ministrs J.Reirs

Albova 67083857

inese.albova@fm.gov.lv